ശ്രീലങ്കയ്ക്കെതിരെ ടെസ്റ്റ് പരമ്പര ന്യൂസിലൻഡിന് . രണ്ട് ടെസ്റ്റുകളുള്ള പരമ്പര ന്യൂസിലൻഡ് തൂത്തുവാരുകയായിരുന്നു . ക്രൈസ്റ്റ്ചർച്ചിൽ നടന്ന രണ്ടാം ടെസ്റ്റിൽ 423 റൺസിന്റെ കൂറ്റൻ ജയമാണ് കിവീസ് സ്വന്തമാക്കിയത് . 659 റൺസിന്റെ വിജയലക്ഷ്യവുമായി ബാറ്റിങ്ങിനിറങ്ങിയ ശ്രീലങ്ക 236ന് എല്ലാവരും പുറത്തായി . കിവീസിന് വേണ്ടി നീൽ വാഗ്നർക്ക് നാലും ട്രന്റ് ബൌൾട്ട് മൂന്നും വിക്കറ്റ് വീഴ്ത്തി . 67 റൺ നേടിയ കുശാൽ മെൻഡിസാണ് കിവീസിന്റെ ടോപ് സ്കോറർ . നാലാം ദിനം അവസാനിക്കുമ്പോൾ ലങ്ക ആറിന് 231 എന്ന നിലയിലായിരുന്നു . ശേഷിക്കുന്ന വിക്കറ്റുകൾ അഞ്ച് റൺസിനിടെ നഷ്ടമാവുകയായിരുന്നു . പരിക്കേറ്റ് പുറത്തായ ഏയ്ഞ്ചലോ മാത്യൂസ് പിന്നീട് ബാറ്റിങ്ങിനെത്തിയതുമില്ല . മെൻഡിസിന് പുറമെ ദിനേശ് ചാണ്ഡിമൽ ( 56 ) ഭേദപ്പെട്ട പ്രകടനം പുറത്തെടുത്തു . നേരത്തെ , ടോം ലാഥം ( 176 ) , ഹെന്റി നിക്കോൾസ് ( 162 ) , ഗ്രാൻഡ്ഹോം ( 71 ) , ജീത് റാവൽ ( 74 ) എന്നിവരുടെ ഇന്നിങ്സാണ് ന്യൂസിലൻഡ് കൂറ്റൻ ലീഡ് സമ്മാനിച്ചത് .